ଭୁବନେଶ୍ୱର, ଏପ୍ରିଲ ୨୮ (ଲୋକାଲ ୱାୟାର): କରୋନା ପରୀକ୍ଷଣ କିଟ୍ ର ଅବିରତ ଯୋଗାଣ ପାଇଁ ରାଜ୍ୟ ସରକାର ନିଆରା ପଦକ୍ଷେପ ନେଉଛନ୍ତି ।
ସବୁଠାରୁ ଖରାପ ପରିସ୍ଥିତିର ମୁକାବିଲା ପାଇଁ ଭିତ୍ତିଭୂମି ପ୍ରସ୍ତୁତି ଚାଲିଛି ବୋଲି ଶିଳ୍ପ ସଚିବ ହେମନ୍ତ ଶର୍ମା କହିଛନ୍ତି । ଯୋଗାଣକାରୀଙ୍କ ଭରସା ବଢ଼ାଇବାକୁ ସରକାର ପଦକ୍ଷେପ ନେଉଛନ୍ତି ।
ଭରସା ଜିତିବାକୁ କରୋନା ପରୀକ୍ଷା କିଟ୍ ଯୋଗାଣକାରୀଙ୍କୁ ଶୀଘ୍ର ଓ ତତକ୍ଷଣାତ ଦେୟ ପଇଠ ପାଇଁ ସରକାର ପଦକ୍ଷେପ ଗ୍ରହଣ କରିଛନ୍ତି । ସାମଗ୍ରୀ ସଂଗ୍ରହ/ଖରିଦ ପାଇଁ ଗଠିତ ସ୍ୱତନ୍ତ୍ର କମିଟିର ମୁଖ୍ୟ ଭାବେ ଶର୍ମା କାମ କରୁଛନ୍ତି ।
କରୋନା ପରୀକ୍ଷଣ ପାଇଁ ନିକଟରେ କିଣା ଯାଇଥିବା କୋବାସ୍ (COBAS) ମେସିନ ସ୍ଥାପନ ପାଇଁ ରାଜ୍ୟ ସରକାର ସ୍ୱତନ୍ତ୍ର ବିମାନ ଯୋଗେ ୨୨ ଜଣ ଇଞ୍ଜିନିୟରଙ୍କୁ ଓଡ଼ିଶା ଆଣିଥିଲେ ।
